พระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. 2502 (ยกเลิก)
ประกาศวันที่ 1960-01-26

content: พระราชบัญญัติ ควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๓๑ ธันวาคม พ.ศ. ๒๕๐๒ เป็นปีที่ ๑๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรควบคุมการฆ่าสัตว์และจำหน่ายเนื้อสัตว์ให้ได้ผลดียิ่งขึ้น จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า " พระราชบัญญัติควบคุมการฆ่าสัตว์เเละจำหน่ายเนื้อสัตว์ พ.ศ. ๒๕๐๒"
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป พระราชบัญญัตินี้จะให้ใช้บังคับในท้องที่ใดเกี่ยวกับสัตว์ตามที่กำหนดในกฎกระทรวง ให้ตราเป็นพระราชกฤษฎีกา
sectionNo: 3
content: มาตรา ๓ ให้ยกเลิก (๑) พระราชบัญญัติอากรการฆ่าสัตว์ พุทธศักราช ๒๔๘๘ (๒) พระราชบัญญัติอากรการฆ่าสัตว์ (ฉบับที่ ๒) พ.ศ. ๒๔๙๐ (๓) พระราชบัญญัติอากรการฆ่าสัตว์ (ฉบับที่ ๓) พ.ศ. ๒๔๙๐ และ (๔) พระราชบัญญัติอากรการฆ่าสัตว์ (ฉบับที่ ๔) พ.ศ. ๒๔๙๖
sectionNo: 4
content: มาตรา ๔ ในพระราชบัญญัตินี้ "สัตว์" หมายความว่า สัตว์ที่มิใช่สัตว์ป่า และหมายความเฉพาะ โค กระบือ แพะ แกะ สุกร และสัตว์อื่นตามที่กำหนดในกฎกระทรวง "เนื้อสัตว์" หมายความว่า เนื้อหรือส่วนอื่นของสัตว์ที่ตายแล้ว ซึ่งมิได้ปรุงแต่งให้เป็นอาหารหรือมิได้ปรุงแต่งเพื่อให้คงอยู่ไม่เปื่อยเน่า ทั้งนี้
sectionNo: 4
content: ไม่ว่าจะอยู่ในร่างแห่งสัตว์นั้นหรือชำแหละแล้ว "โรงพักสัตว์" หมายความว่า สถานที่พักสัตว์หรือกักสัตว์ก่อนทำการฆ่า "โรงฆ่าสัตว์" หมายความว่า สถานที่ที่กำหนดให้ทำการฆ่าสัตว์ตามพระราชบัญญัตินี้ "เขตจำหน่ายเนื้อสัตว์" หมายความว่า
sectionNo: 4
content: เขตท้องที่ที่อนุญาตให้ทำการจำหน่ายเนื้อสัตว์ของสัตว์ที่ได้ฆ่าในโรงฆ่าสัตว์เเห่งหนึ่ง ๆ ตามที่กำหนดในกฎกระทรวง "พนักงานตรวจโรคสัตว์" หมายความว่า สัตวแพทย์หรือบุคคลอื่น ผู้ซึ่งอธิบดีหรือราชการส่วนท้องถิ่นแต่งตั้งให้มีอำนาจหน้าที่ตรวจโรคซึ่งมีในสัตว์หรือเนื้อสัตว์ "พนักงานเจ้าหน้าที่" หมายความว่า
sectionNo: 4
content: ผู้ซึ่งรัฐมนตรี อธิบดี หรือราชการส่วนท้องถิ่นแต่งตั้งให้ปฏิบัติการตามพระราชบัญญัตินี้ "อธิบดี " หมายความว่า อธิบดีกรมมหาดไทย "รัฐมนตรี" หมายความว่า รัฐมนตรีผู้รักษาการตามพระราชบัญญัตินี้
sectionNo: 5
content: มาตรา ๕ การตั้งโรงฆ่าสัตว์และโรงพักสัตว์ และดำเนินการฆ่าสัตว์ตามพระราชบัญญัตินี้ จะกระทำได้ก็แต่โดยราชการส่วนท้องถิ่นหรือ หน่วยราชการอื่นใดที่ได้รับอนุญาตจากรัฐมนตรี หรือโดยบุคคลอื่นใดซึ่งราชการส่วนท้องถิ่นหรือหน่วยราชการอื่นที่ได้รับอนุญาตจากรัฐมนตรีมอบหมายให้ทำได้เท่านั้น
sectionNo: 5
content: ราชการส่วนท้องถิ่นหรือหน่วยราชการอื่นจะมอบหมายให้บุคคลอื่นตั้งโรงฆ่าสัตว์และโรงพักสัตว์ เเละดำเนินการฆ่าสัตว์ตามความในวรรคก่อนได้ ก็แต่โดยได้รับอนุมัติจากรัฐมนตรี ในกรณีที่ราชการส่วนท้องถิ่นหรือหน่วยราชการอื่นมอบหมายให้บุคคลใดจัดตั้งโรงฆ่าสัตว์เเละโรงพักสัตว์ และดำเนินการฆ่าสัตว์
sectionNo: 5
content: ราชการส่วนท้องถิ่นหรือหน่วยราชการอื่น ผู้มอบหมายจะถอนการมอบหมายนั้นเสียเมื่อปรากฎว่าผู้ได้รับมอบหมายไม่ปฏิบัติการฆ่าสัตว์ให้ถูกต้องตามสุขลักษณะ หรือกระทำผิดข้อตกลงหรือเงื่อนไขใด ๆ ที่กำหนดในการมอบหมายนั้นเสียก็ได้่ปฏิบัติการฆ่าสัตว์ให้ถูกต้องตามสุขลักษณะ หรือกระทำผิดข้อตกลงหรือเงื่อนไขใดๆ
sectionNo: 5
content: ที่กำหนดในการมอบหมายนั้นเสียก็ได้
sectionNo: 6
content: มาตรา ๖ ห้ามมิให้ผู้ใดฆ่าสัตว์ เว้นแต่จะได้รับใบอนุญาตจากพนักงานเจ้าหน้าที่ และเสียอากรฆ่าสัตว์ ค่าธรรมเนียมสำหรับโรงฆ่าสัตว์ และค่าธรรมเนียมสำหรับโรงพักสัตว์ ตามอัตราที่กำหนดในกฎกระทรวง รัฐมนตรีจะกำหนดในกฎกระทรวงให้ลดหรือยกเว้นอากรและหรือค่าธรรมเนียมตามหลักเกณฑ์และเงื่อนไขใด ๆ ก็ได้
sectionNo: 7
content: มาตรา ๗ ในกรณีที่บุคคลใดได้รับมอบหมายให้ตั้งโรงฆ่าสัตว์และโรงพักสัตว์ตามมาตรา ๕ เงินค่าธรรมเนียมที่ผู้รับใบอนุญาตให้ทำการฆ่าสัตว์ต้องเสียตามมาตรา ๖ ให้ตกเป็นของบุคคลที่ได้รับมอบหมายให้ตั้งโรงฆ่าสัตว์และโรงพักสัตว์นั้น
sectionNo: 8
content: มาตรา ๘ ภายใต้บังคับมาตรา ๑๐ ให้ผู้ที่ได้รับใบอนุญาตให้ฆ่าสัตว์นำสัตว์ไปยังโรงพักสัตว์ และจะต้องฆ่าสัตว์นั้นในโรงฆ่าสัตว์ตามวันเเละระหว่างระยะเวลาที่ระบุไว้ในใบอนุญาต
sectionNo: 9
content: มาตรา ๙ ห้ามมิให้ผู้ใดนำสัตว์ออกจากโรงพักสัตว์หรือโรงฆ่าสัตว์ เว้นเเต่จะได้รับอนุญาตจากพนักงานเจ้าหน้าที่
sectionNo: 10
content: มาตรา ๑๐ การฆ่าสัตว์ในกรณ์ต่อไปนี้จะฆ่านอกโรงฆ่าสัตว์ก็ได้ แต่ต้องปฏิบัติตามข้อกำหนดในกฎกระทรวง (๑) การฆ่าสัตว์ซึ่งต้องฆ่า ณ ที่ใดที่หนึ่งโดยเฉพาะตามพิธีการในศาสนา (๒) การฆ่าสัตว์ในท้องที่ซึ่งผู้ว่าราชการจังหวัดแห่งท้องที่นั้นประกาศเป็นครั้งคราวว่าเป็นท้องที่กันดาร (๓)
sectionNo: 10
content: การฆ่าสัตว์ในกรณีที่มีเหตุสมควรเป็นพิเศษตามที่ระบุไว้ในกฎกระทรวง
sectionNo: 11
content: มาตรา ๑๑ ในกรณีที่พนักงานตรวจโรคสัตว์มีเหตุควรสงสัยว่าสัตว์ที่ได้รับอนุญาตให้ฆ่าได้นั้นเป็นโรคระบาด หรือเป็นโรคและหรือมีลักษณะตามที่กำหนดในกฎกระทรวงว่าไม่เหมาะสมที่จะใช้เนื้อสัตว์เช่นนั้นเป็นอาหาร ให้พนักงานเจ้าหน้าที่มีอำนาจสั่งให้งดใช้ใบอนุญาตให้ฆ่าสัตว์ และแยกสัตว์นั้นไว้เพื่อตรวจพิสูจน์ได้
sectionNo: 11
content: ภายหลังที่ได้ทำการตรวจพิสูจน์เเล้ว พนักงานเจ้าหน้าที่อาจมีคำสั่งให้กลับใช้ใบอนุญาตที่ได้งดใช้ หรือเพิกถอนใบอนุญาตนั้นเสียได้ตามควรแก่กรณี ถ้าสั่งให้เพิกถอนใบอนุญาตให้คืนเงินอากรและค่าธรรมเนียมสำหรับโรงฆ่าสัตว์ให้แก่ผู้ที่ได้รับใบอนุญาต
sectionNo: 12
content: มาตรา ๑๒ เมื่อได้ฆ่าสัตว์แล้ว ห้ามมิให้ผู้ใดนำเนื้อสัตว์ออกจากโรงฆ่าสัตว์ก่อนที่พนักงานเจ้าหน้าที่ประทับตราอนุญาตที่เนื้อสัตว์นั้นแล้ว ในกรณีที่ปรากฎแก่พนักงานตรวจโรคสัตว์ว่า เนื้อสัตว์ของสัตว์ที่ได้ฆ่าเป็นโรคเเละหรือมีลักษณะตามที่กำหนดในกฎกระทรวงว่าไม่เหมาะสมที่จะใช้เนื้อสัตว์เช่นนั้นเป็นอาหาร
sectionNo: 12
content: ให้พนักงานเจ้าหน้าที่มีอำนาจทำลายเนื้อสัตว์นั้นเสียทั้งตัวหรือบางส่วน หรือจัดทำให้เป็นเนื้อสัตว์ที่ควรใช้เป็นอาหารเสียก่อนก็ได้
sectionNo: 13
content: มาตรา ๑๓ ผู้ใดประสงค์จะจำหน่ายเนื้อสัตว์ของสัตว์ที่ตายเองหรือที่มิได้ถูกฆ่า โดยได้รับใบอนุญาตให้ฆ่าตามพระราชบัญญัตินี้ ให้นำเนื้อสัตว์ของสัตว์นั้นซึ่งอยู่ในสภาพที่ยังมิได้ชำแหละไปให้พนักงานตรวจโรคสัตว์ตรวจ หรือในกรณีมีเหตุสมควรจะขอให้พนักงานตรวจโรคสัตว์ไปตรวจเนื้อสัตว์นั้นก็ได้ ทั้งนี้
sectionNo: 13
content: โดยเสียค่าธรรมเนียมตามอัตราที่กำหนดในกฎกระทรวง เมื่อพนักงานตรวจโรคสัตว์ได้ตรวจแล้วเห็นว่าเป็นเนื้อสัตว์ที่ควรใช้เป็นอาหารได้ และเป็นเนื้อสัตว์ของสัตว์ที่ตายโดยมิใช่เนื่องจากการหลีกเลี่ยงไม่ปฏิบัติการขอรับอนุญาตฆ่าตามพระราชบัญญัตินี้
sectionNo: 13
content: เเละพนักงานเจ้าหน้าที่ได้ออกใบอนุญาตให้จำหน่ายเเละประทับตราอนุญาตที่เนื้อสัตว์เเล้ว จึงให้จำหน่ายได้
sectionNo: 14
content: มาตรา ๑๔ การจำหน่ายเนื้อสัตว์ จะจำหน่ายได้เฉพาะภายในเขตจำหน่ายเนื้อสัตว์ ซึ่งการอนุญาตให้จำหน่ายได้กระทำในเขตนั้น เว้นแต่จะได้รับอนุญาตจากอธิบดีหรือพนักงานเจ้าหน้าที่ให้จำหน่ายนอกเขตนั้นได้ตามหลักเกณฑ์และวิธีการที่กำหนดในกฎกระทรวง
sectionNo: 15
content: มาตรา ๑๕ ห้ามมิให้ผู้ใดจำหน่ายเนื้อสัตว์ของสัตว์ที่ไม่ได้รับใบอนุญาตให้ฆ่าหรือให้จำหน่ายตามพระราชบัญญัตินี้
sectionNo: 16
content: มาตรา ๑๖ ห้ามมิให้ผู้ใดมีไว้เพื่อจำหน่ายซึ่งเนื้อสัตว์ ดังต่อไปนี้ (๑) เนื้อสัตว์ของสัตว์ที่ไม่ได้รับใบอนุญาตให้ฆ่าหรือให้จำหน่ายตามพระราชบัญญัตินี้ (๒) เนื้อสัตว์ทั้งตัว ครึ่งตัว หรือทั้งขา ของสัตว์ที่ไม่มีใบอนุญาตให้ฆ่าตามมาตรา ๖ กำกับ (๓) เนื้อสัตว์ทั้งตัว ครึ่งตัว หรือทั้งขา
sectionNo: 16
content: ของเนื้อสัตว์ที่ไม่มีใบอนุญาตให้จำหน่ายตามมาตรา ๑๓ กำกับ
sectionNo: 16 ทวิ
content: มาตรา ๑๖ ทวิ การอนุญาตการฆ่าสัตว์ตามที่กำหนดในกฎกระทรวงและการจำหน่ายเนื้อสัตว์ของสัตว์ตามที่กำหนดในกฎกระทรวง รัฐมนตรีมีอำนาจกำหนดวิธีการ เงื่อนไข และข้อยกเว้นใด ๆ เป็นพิเศษได้ วิธีการ เงื่อนไข และข้อยกเว้นตามวรรคก่อน ให้กำหนดในกฎกระทรวง
sectionNo: 17
content: มาตรา ๑๗ ให้โรงฆ่าสัตว์เเละโรงพักสัตว์ที่ได้ตั้งดำเนินการอยู่แล้วในวันที่พระราชบัญญัตินี้ใช้บังคับ เป็นโรงฆ่าสัตว์และโรงพักสัตว์ตามพระราชบัญญัตินี้ ความในวรรคก่อนไม่กระทบกระทั่งสัญญาที่กรมในราชการได้ทำไว้กับบุคคลใด ๆ เกี่ยวแก่โรงฆ่าสัตว์และโรงพักสัตว์นั้น ๆ
sectionNo: 17
content: และให้ราชการส่วนท้องถิ่นที่เป็นนิติบุคคลซึ่งโรงฆ่าสัตว์และโรงพักสัตว์ตามสัญญาได้ตั้งอยู่ในเขตเป็นคู่สัญญาตามสัญญานั้นเเทนกรมในราชการซึ่งเป็นคู่สัญญา
sectionNo: 18
content: มาตรา ๑๘ ผู้ใดฝ่าฝืนมาตรา ๖ มาตรา ๘ มาตรา ๑๐ มาตรา ๑๓ หรือ มาตรา ๑๔ ต้องระวางโทษดังนี้ (๑) ถ้าเป็นโคหรือกระบือ จำคุกไม่เกินหนึ่งปี หรือปรับตัวละไม่เกินหนึ่งพันบาท หรือทั้งจำทั้งปรับ (๒) ถ้าเป็นสัตว์นอกจากโคหรือกระบือ จำคุกไม่เกินสามเดือน หรือปรับตัวละไม่เกินห้าร้อยบาท หรือทั้งจำทั้งปรับ
sectionNo: 19
content: มาตรา ๑๙ ผู้ใดฝ่าฝืนมาตรา ๙ มาตรา ๑๒ มาตรา ๑๕ หรือมาตรา ๑๖ ต้องระวางโทษจำคุกไม่เกินสามเดือน หรือปรับไม่เกินห้าร้อยบาท หรือทั้งจำทั้งปรับ
sectionNo: 19 ทวิ
content: มาตรา ๑๙ ทวิ ผู้ใดฝ่าฝืนวิธีการ หรือเงื่อนไขที่กำหนดในกฎกระทรวงออกตามความในมาตรา ๑๖ ทวิ ต้องระวางโทษจำคุกไม่เกินหนึ่งเดือน หรือปรับไม่เกินสองร้อยบาท หรือทั้งจำทั้งปรับ
sectionNo: 20
content: มาตรา ๒๐ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้ เเละให้มีอำนาจออกกฎกระทรวงกำหนดอัตราอากรเเละค่าธรรมเนียมไม่เกินอัตราในบัญชีท้ายพระราชบัญญัตินี้ และกิจการอื่นๆ เพื่อปฏิบัติตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ จอมพล ส. ธนะรัชต์ นายกรัฐมนตรี
sectionName: บัญชีท้ายพระราชบัญญัติควบคุมการฆ่าสัตว์เเละจำหน่ายเนื้อสัตว์ พ.ศ. 2502
content: บัญชีท้ายพระราชบัญญัติ ควบคุมการฆ่าสัตว์เเละจำหน่ายเนื้อสัตว์ พ.ศ. ๒๕๐๒ ๑. อากรการฆ่าสัตว์ โค ตัวละ ๑๒ บาท กระบือตัวละ ๑๕ บาท สุกร ตัวละ ๑๐ บาท สุกรที่มีน้ำหนักต่ำกว่า ๒๒.๕ กิโลกรัม ตัวละ ๕ บาท แพะ หรือ แกะ ตัวละ ๔ บาท สัตว์อื่นตามที่กำหนดในกฎกระทรวง ตัวละ ๔ บาท ๒. ค่าธรรมเนียมโรงฆ่าสัตว์ โค ตัวละ
sectionName: บัญชีท้ายพระราชบัญญัติควบคุมการฆ่าสัตว์เเละจำหน่ายเนื้อสัตว์ พ.ศ. 2502
content: ๑๒ บาท กระบือ ตัวละ ๑๕ บาท สุกร ตัวละ ๑๕ บาท แพะ หรือ แกะ ตัวละ ๔ บาท สัตว์อื่นตามที่กำหนดในกฎกระทรวง ตัวละ ๔ บาท ๓. ค่าธรรมเนียมโรงพักสัตว์ ตัวละ ๓ บาท ๔. ค่าธรรมเนียมการอนุญาตให้จำหน่ายเนื้อสัตว์ของสัตว์ที่ตายเองหรือที่มิได้ถูกฆ่าโดยได้รับใบอนุญาต (ก)
sectionName: บัญชีท้ายพระราชบัญญัติควบคุมการฆ่าสัตว์เเละจำหน่ายเนื้อสัตว์ พ.ศ. 2502
content: ค่าพาหนะของพนักงานตรวจโรคสัตว์ไปตรวจเนื้อสัตว์ตามระเบียบการไปตรวจราชการของทางราชการ ไม่เกินที่จ่ายจริง (ข) ค่าเบี้ยเลี้ยงของพนักงานตรวจโรคสัตว์ไปตรวจเนื้อสัตว์ ไม่เกินอัตราการไปตรวจราชการตามระเบียบของทางราชการ (ค) ค่าใบอนุญาต โค ตัวละ ๑๒ บาท กระบือ ตัวละ ๑๕ บาท สุกร ตัวละ ๑๐ บาท
sectionName: บัญชีท้ายพระราชบัญญัติควบคุมการฆ่าสัตว์เเละจำหน่ายเนื้อสัตว์ พ.ศ. 2502
content: สุกรที่มีน้ำหนักต่ำกว่า ๒๒.๕ กิโลกรัม ตัวละ ๕ บาท แพะ หรือ แกะ ตัวละ ๔ บาท สัตว์อื่นตามที่กำหนดใน กฎกระทรวง ตัวละ ๔ บาท
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่การควบคุมการฆ่าสัตว์ได้โอนมาเป็นหน้าที่ของราชการส่วนท้องถิ่นและกฎหมายว่าด้วยอากรการฆ่าสัตว์ที่ใช้อยู่ในปัจจุบัน มีวัตถุประสงค์ไปในทางเรียกอากรจากการฆ่าสัตว์เป็นส่วนสำคัญ
content: จึงมีวิธีการปฏิบัติที่ไม่เหมาะสมและขาดการควบคุมในทางที่จะให้การฆ่าสัตว์เป็นไปโดยถูกต้องด้วยสุขลักษณะ อันจะเป็นผลป้องกันมิให้เป็นภัยเเก่ประชาชนผู้บริโภคเนื้อสัตว์ จึงสมควรตรากฎหมายขึ้นใหม่ให้เป็นไปตามวัตถุประสงค์ที่กล่าวนี้
sectionNo: ฉบับที่ 2
content: พระราชบัญญัติควบคุมการฆ่าสัตว์และจำหน่ายเนื้อสัตว์ (ฉบับที่ ๒) พ.ศ.๒๕๐๔
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป 
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เพื่อแก้ไขข้อขัดข้องทางปฏิบัติตามพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒ เกี่ยวกับสัตว์อื่นตามที่กำหนดในกฎกระทรวงซึ่งมีวิธีการแตกต่างกันตามประเภทของสัตว์ที่จะควบคุม จึงสมควรจะกำหนดหลักเกณฑ์ วิธีการ
content: และเงื่อนไขเกี่ยวกับการอนุญาต การฆ่า การจำหน่ายและการยกเว้นในบางท้องที่ หรือในบางกรณีที่จำเป็นตามสภาพของบ้านเมืองและให้ใช้บังคับได้เฉพาะในบางท้องที่ตามความจำเป็นเป็นแห่ง ๆ ไป